Komisijos sprendimas
2003 m. liepos 11 d.
dėl tam tikrų apsaugos priemonių, taikomų lašišinėse žuvyse esantiems Gyrodactylus salaris
(pranešta dokumentu Nr. C(2003) 2312)
(tekstas svarbus EEE)
(2003/513/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekybos tam tikrais gyvūnais ir produktais veterinarinių ir zootechninių patikrinimų, atliekamų siekiant sukurti vidaus rinką [1] su paskutiniais pakeitimais, padarytais Europos Parlamento ir Tarybos direktyva 2002/33/EB [2], ypač į jos 10 straipsnį,
kadangi:
(1) 1996 m. liepos 18 d. Komisijos sprendimas 96/490/EB dėl tam tikrų apsaugos priemonių, taikomų lašišinėse žuvyse esantiems Gyrodactylus salaris [3] buvo iš esmės pakeistas [4]. Siekiant aiškumo ir racionalumo minėtas sprendimas turėtų būti kodifikuotas.
(2) Gyrodactylus salaris yra išorinis lašišinių žuvų parazitas, galintis sukelti didelį Atlanto lašišų mirštamumą.
(3) Patirtis parodė, jog liga, pervežant parduoti skirtas lašišas ir kitas lašišines žuvis, gali plisti iš užkrėstų regionų į prieš tai neužkrėstus regionus. Ši liga upėse gali plisti natūralios lašišinių žuvų migracijos metu.
(4) Būtina užkirsti kelią ligos plitimui Bendrijoje iš regionų, kurie gali būti užkrėsti Gyrodactylus salaris.
(5) Parazito įvežimas į regionus, kuriuos veisiasi Gyrodactylus salaris ypač neatsparios lašišos, galima netekti didelio šių lašišų skaičiaus. Dėl to būtina patvirtinti priemones, skirtas užkirsti kelią tokiam įvežimui.
(6) Reikėtų nustatyti tvarką siekiant apsaugoti regionus, kuriuose veisiasi ypač neatsparios lašišos arba kuriuose galimas daiktas dar nėra Gyrodactylus salaris.
(7) Valstybės narės, kurioms taikomos apsaugos nuo Gyrodactylus salaris priemonės, įdiegė Gyrodactylus salaris tyrimų ir priežiūros programą. Jos rezultatai turėtų būti reguliariai perduodami Komisijai.
(8) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Gyvų lašišinių žuvų įvežimas į I priede minimus regionus neleidžiamas, jei jų kilmės vieta yra už šių regionų ribų.
2 straipsnis
Įvežant veisti skirtus lašišinių žuvų kiaušinėlius į I priede minimus regionus, jei jų kilmės vieta yra už šių regionų ribų, kiaušinėliai dezinfekuojami siekiant sunaikinti Gyrodactylus salaris rūšiai priklausančius parazitus.
3 straipsnis
1. Gyvoms lašišinėms žuvims judant tarp I priede minimų regionų, Tarybos direktyvos 91/67/EEB [5] E priedo 1 skyriuje minimo lydimojo dokumento VI punkte nurodytas sveikumo patvirtinimas papildomas šiuo sakiniu:
"Šiai siuntai priklausančios žuvies kilmės vieta yra vienas iš regionų, minimų Komisijos sprendimo 2003/513/EB dėl tam tikrų apsaugos priemonių, taikomų lašišinėse žuvyse esantiems Gyrodactylus salaris, I priede."
Gyvų lašišinių žuvų judėjimas iš I priedo 3 punkte minimos buferinės zonos į kitus tame priede paminėtus regionus neleidžiamas.
2. Lašišinių žuvų, kilusių už I priede paminėtų regionų ribų, kiaušinėlių siuntas veisimo tikslais įvežant į vieną iš šių regionų, Tarybos direktyvos 91/67/EEB E priedo 1 skyriuje minimo lydimojo dokumento VI punkte nurodytas sveikumo patvirtinimas papildomas šiuo sakiniu:
"Šiai siuntai priklausantys kiaušinėliai buvo dezinfekuoti pagal Komisijos sprendimo 2003/513/EB dėl tam tikrų apsaugos priemonių, taikomų lašišinėse žuvyse esantiems Gyrodactylus salaris, reikalavimus."
4 straipsnis
Valstybių narių kompetentingos institucijos, atsakingos už I priede minimus regionus, savo gyvų lašišinių žuvų atsargas perduoda nuolatiniams priežiūros tikslais atliekamiems tyrimams ir laboratoriniams patikrinimui, kad būtų patvirtinta, jog jose nėra Gyrodactylus salaris, ir kasmet ne vėliau kaip iki liepos 1 d. Komisijai pateikia visus jų rezultatus.
5 straipsnis
Sprendimas 96/490/EB panaikinamas.
Nuorodos į panaikintą sprendimą laikomos nuorodomis į šį sprendimą ir aiškinamos pagal III priede pateiktą koreliacijos lentelę.
6 straipsnis
Šis sprendimas skirtas valstybėms narėms.
Priimta Briuselyje, 2003 m. liepos 11 d.